10 danske førstepladser i verden

I løbet af første halvdel af 2021 har 7 danske masters præsteret
resultater, der placerer dem **øverst på årets verdensrangliste** og 5 andre
har en førsteplads på europaranglisten.

De 8 er:

Brian Nielsen, 36, Esbjerg med 18,42 i vægtkast

Jan Cordius, 55, Greve med 53,14 i hammer (i diskos mangler han sølle 52cm)

Tom O.Jensen, 61, Esbjerg med 4190 p. i kaste5kamp

Jørgen Randløv Madsen, 69, Slagelse med 4863 p. i 10kamp

Ingerlise Villum, 71, Viborg med 6:54,85 på 1500m

Inge Faldager, 73, Hvidovre med 25,18 i diskos og 3960 i kaste5kamp

Rosa Pedersen, 91, Odense med 11,88 i spyd

samt med 0,85 i højde og 2,42 i længde.

Begge de sidstnævnte resultater fra holdkampen i Odense er over de
bestående verdensrekorder!!!

Af de 7 har Ingerlise Villum også en **europaførsteplads** på 400m med
88,64s og Inge Faldager med 30,30m i hammer.

5 andre danske masters har også en **førsteplads i Europa**, nu hvor den
første halvdel af 2021 er gået.

Det drejer sig om:

Jesper Pedersen, 45, Aalborg med 4:47,45 på milen

Michael Skifter Andersen, 51, Slagelse med 5769p i 10kamp

Johnny Møller, 62, Sparta med 5:27,79 på milen

Knud Høyer, 75, Greve med 36,35 i diskos (verdensetter frem til 26.juni) og

Vagn Kildsig, 81, Dianalund med 90,35 på 400 m.

Ulla Hovgaard, 75, Aalborg blev slået væk fra sin verdenstop i spyd
sidst i juni.

Resultater ses af [mastersrankings.com/rankings](http://mastersrankings.com/rankings) og må tages med det
forbehold, at der rundt om i verden kan være resultater, som ikke er
indberettet, f.eks. havde nogen af de ovennævnte ”glemt” selv at indberette.

Det ses, at der især er i den øvre aldersende og kasteøvelser, at danske
atleter kan være med i den internationale top.

Nu har det jo været et coronapræget år, så kun i Australien har der
været en tilnærmelsesvis normal sæson. Men af resultaterne ses det, at
der har været en del gode stævner i store atletiklande som
Storbritannien, Spanien, Italien, Polen og Finland ligesom sæsonen i USA
er kommet i gang.

En tilsyneladende stor undtagelse er Tyskland. Herfra er der i år indtil
videre kun 10 europatoppe mod de 17 danske! Og så kan danskerne måske
tage endnu mere afstand i forbindelse med mastertræffet i Åbenrå.

Jørgen R. Madsen

|  |
| --- |
|  |